钦定古今图书集成/理学汇编/文学典/第013卷 > 左丘明
## 钦定古今图书集成/理学汇编/文学典/第013卷 > 左丘明

按《阙里志》：“丘明，鲁人，楚左史倚相之后也。《春秋》者，鲁
史记之名。时周室既微，载籍残缺，仲尼思存前圣之
业，以鲁周公之国，礼文备物，史官有法，故与左丘明
观其史记而修之，皆口授弟子，弟子退而异说，丘明
恐失其真，乃为之传。其文或先经以始事，或后经以
终义，或依经以辨理，或错经以合异，随义而发其例
之所重，旧史遗文，略不尽举，非圣人所修之要故也。
身为国史，躬览载籍，必广记而备言之，其文缓，其旨
远，将令学者原始要终，寻其枝叶，究其所穷，然后为
得也。”又采录前世穆王以来，下讫鲁悼智伯，无不备
载，以为《国语》。其文不主于经，故号曰《春秋外传》云：“后
孔子没，丘明因盲失明，遂以《春秋传》”授鲁申公。
按《人物考》：鲁侯欲以孔子为司徒，将召三桓议之，乃
谓左丘明：“左丘明曰：‘孔丘其圣人欤？夫圣人在政，过
者离位焉。君虽欲谋，其将弗合乎’？鲁侯曰：‘吾子奚以
知之’？左丘明曰：‘周人有爱裘而好珍羞，欲为千金之
裘而与狐谋其皮，欲为少牢之珍而与羊谋其羞。言
未卒，狐相与逃于重丘之’”下，羊相与藏于深林之中。
故周人五年不制一裘，十年不足一牢。“何者？周人之
谋失矣。今君欲以孔丘为司徒，召三桓而议之，亦与
狐谋，裘与羊谋，羞也。”于是鲁侯遂不与三桓谋，而召
孔子为司徒。